stanford-oval/wikipedia huggingface dataset:
Danville (Virginia)

| Danville |
| --- | --- |
 Danvillen keskustaa.

Valtio:  Yhdysvallat
Osavaltio:   Virginia
Piirikunta:  Danville ei kuulu piirikuntaan
Pinta-ala:  
 – Kokonaispinta-ala:  113,9 km²
 – Josta vettä:  23,4 km² 
Väkiluku (2010):  43 055
Aikavyöhyke:  UTC-5 (kesäaika UTC-4)
 
 Kaupungin kotisivut 
Infobox OKVirheellinen NIMI-arvo: 
Danville on itsenäinen kaupunki Virginian osavaltion etelärajalla Yhdysvalloissa. Sen väkiluku oli vuoden 2010 väestönlaskennassa 43 055. Alonzo Jones on toiminut Danvillen pormestarina  pormestarina heinäkuusta 2018.
Historiaa

Danville alkoi kehittyä löytöretkeilijä William Byrdin käytyä alueella 1728. Vuosisadan lopulla Danjoen varrella sijaitsevasta paikkakunnasta tuli tupakan jokikuljetusten välietappi tarkastusmakasiineineen. Rautatien valmistuttua 1848 Danvillestä tuli yksi Yhdysvaltojen tärkeimmistä tupakkakaupan keskuksista. Sisällissodan vuosina kaupunki oli tärkeä etelävaltioiden joukkojen tukikohta ja vankileiri sekä sodan lopulla huhtikuussa 1865, Richmondin kukistuttua, muutaman päivän ajan Amerikan konfederaation pääkaupunki.
1880-luvulla Danvillestä tuli tärkeä tekstiiliteollisuuskaupunki, ja Dan River -yhtiön tehtaat olivat kaupungissa toiminnassa aina vuoteen 2006 saakka.
Kaupungin korkeakouluja ovat vuonna 1859 perustettu nelivuotinen college Averett University ja vuonna 1968 toimintansa aloittanut kaksivuotinen Danville Community College.
Kuvia kaupungista

Craghead Street.
Metodistikirkko.
Danville Mall -kauppakeskus.
Aiheesta muualla

Kuvia tai muita tiedostoja aiheesta Danville (Virginia) Wikimedia Commonsissa
Degman

| Degman M-95 |
| --- | --- |
 Degman kuvattuna vuonna 2003.
Valmistushistoria
Valmistusmaa:   Kroatia
Tekniset tiedot
Pituus:  
– putki edessä:  10,14 m
Leveys:  3,59 m
Korkeus:  2,19 m
Taistelupaino:  44,5 t
Maksiminopeus:  
– tiellä:  70 km/h
Toimintasäde:  700 km tiellä
Pääase:  125 mm sileäputkinen panssarivaunukanuuna
Muu aseistus:  1x 7,62 mm konekivääri 1x 12,7 mm konekivääri
Moottori:  12-sylinterinen dieselmoottori
– hevosvoimat:  1 000 hv
Miehistö:  3
Degman, joissakin lähteissä tunnettu myös nimellä M-95, on kroatialainen taistelupanssarivaunu. Vaunu on jatkokehitelty jugoslavialaisesta M-84-taistelupanssarivaunusta. Vaunusta on kaavailtu M-84:n seuraajaa Kroatian asevoimissa, mutta sitä ei vielä vuonna 2013 ole otettu käyttöön. Ensimmäinen prototyyppi valmistui vuonna 2003. Vaunua valmistaa Đuro Đaković ja sitä markkinoi RH-ALAN.
Kehittely

Degman julkistettiin ensimmäisen kerran vuonna 1999. Vaunu syntyi Kroatiassa valmistettavan M-84A-vaunun jatkokehittelynä. M-84A on paranneltu versio jugoslavialaisesta M-84-vaunusta, joka puolestaan perustuu venäläiseen T-72-vaunuun. Vaunua valmistaa Đuro Đaković, joka esitteli ensimmäisen kokonaan valmiin vaunun vuonna 2003. Tätä ennen Degmanin tulenhallintatietokonetta oli kokeiltu M-84A-vaunuissa. Suunnitelmien mukaan tulevaisuudessa Degman korvaa M-84A:n valmistuksessa viimeisten M-84A-vaunujen valmistuttua. Tulevaisuuden suunnitelmiin kuuluu myös Degmanin tulenhallintajärjestelmän käyttöönotto M-84A-vaunuissa.
Ominaisuudet

Degman on perusrakenteeltaan samankaltainen kuin M-84-vaunu. Ajaja on vaunun etuosassa, kahden miehen miehittämä tykkitorni keskellä ja moottori takaosassa. M-84:stä poiketen Degmanissa on hitsattu tykkitorni, joka on M-84:n valettua tornia helpompi valmistaa. Tykkitornissa on myös israelilaisen RAFAELin kehittelemä reaktiivipanssarointi. Reaktiivipanssarointia on myös vaunun rungossa. Degmanin pääaseena toimi 125 mm sileäputkinen panssarivaunukanuuna automaattilataajalla. Vaunussa on OMEGA-D-tulenhallintatietokone. Vaunun komentajalla on Fotona COMTOS yö- ja päivätähtäin, ja ajajalla on käytössään Fotona CODRIS-E yö- ja päiväperiskooppi. Ampujalla on puolestaan SGS-D vakautettu tähtäin, johon kuuluu myös laseretäisyydenmittari. Degmanin prototyyppi käyttää voimanlähteenään V-12-dieselmoottoria, joka tuottaa 1 000 hevosvoimaa. Vaunuun saatetaan tulevaisuudessa asentaa myös saksalainen 1 200 hevosvoiman dieselmoottori.
Degmanin piirustukset.
Dudley

| Dudley |
| --- | --- |
 Näkymä keskustaan Castle Hillistä; Dudley Priory; Dudleyn eläintarha; Dudleyn kauppatori; Dudleyn linna; William Wardin patsas.
 Dudleyn sijainti Englannissa ja Länsi-Midlandsissa.
 Koordinaatit: 52°31′N, 2°6′W 
Valtio:  Yhdistynyt kuningaskunta
Osa:  Englanti
Hallintoalue:  Länsi-Midlands
Kreivikunta:  Länsi-Midlands
Hallinto:  
 – Hallinnon tyyppi:  Metropolihallintopiiri
Piirivaltuusto:  72 paikkaa
Pinta-ala:  
 – Kokonaispinta-ala:  23,3 km²
 – Metropolialue:  98 km²
Väkiluku (2017):  83 608
 – Väestötiheys:  3 588 as./km²
 – Metropolialue:  319 419
 – Väestötiheys metropolialue:  3 259 as./km²
 
 www.dudley.gov.uk 
Infobox OKVirheellinen NIMI-arvo: 
Dudley on noin 84 000 asukkaan kaupunki ja 319 000 asukkaan metropolihallintopiiri (metropolitan borough) Länsi-Midlandsin metropolikreivikunnassa läntisessä Keski-Englannissa. Se on Birminghamia ympäröivän Black Countryn entisen hiilikaivosalueen suurin kaupunki.  Dudleyssä on eläintarha ja Dudleyn Black Country Living Museum, entinen kaivoskylä, jossa järjestetään perinnetyönäytöksiä ja jossa matkailijat voivat vierailla muun muassa entisajan koulussa, apteekissa ja fish and chips -kioskilla.
Aiheesta muualla

Kuvia tai muita tiedostoja aiheesta Dudley Wikimedia Commonsissa
Eifelland

| Eifelland |
| --- | --- |

Koko nimi:  Team Eifelland Caravans
Päämaja:   Saksa
Perustajat:  Gunther Henerici
Tunnetuimmat kuljettajat:   Rolf Stommelen
Valmistajat:  March
Moottorit:  Ford Cosworth DFV
Saavutukset Formula 1:n MM-sarjassa
Ensimmäinen kilpailu:  Etelä-Afrikan GP 1972
Kilpailuja:  8
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Itävallan GP 1972
Eifelland oli saksalainen Formula 1 -talli, joka kilpaili sarjassa kaudella 1972. Talli osallistui kahdeksaan osakilpailuun saavuttamatta ainuttakaan MM-pistettä.
Rolf Stommelen ajoi Luigi Colanin suunnittelemalla Eifelland 21 -autolla, joka pohjautui March 721 -ajokkiin. Autossa oli voimanlähteenä Ford Cosworth DFV 3.0 V8 -moottori ja renkaat tallille toimitti Goodyear.
Parhaimmillaan Stommelen ylsi kilpailussa kymmenenneksi Monacon GP:ssa ja Britannian GP:ssa 1972. Molemmilla kerroilla hän starttasi kilpailuun 25. lähtöruudusta.
Tilastot ja saavutukset F1-sarjassa

(avain)
| Vuosi | Malli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1972 | Eifelland Type 21 | Ford Cosworth DFV V8 | G |  | ARG | RSA | ESP | MON | BEL | FRA | GBR | GER | AUT | ITA | CAN | USA | 0 | - |
| 1972 | Eifelland Type 21 | Ford Cosworth DFV V8 | G |  Rolf Stommelen |  | 13 | Kesk. | 10 | 11 | 16 | 10 | Kesk. | 15 |  |  |  | 0 | - |
Constanța (piirikunta)

| Constanțan piirikunta Județul Constanța |
| --- | --- |

 Vaakuna
 Sijainti
Valtio:  Romania
Kehitysalue:  Sud-Est
Historiallinen alue:  Dobrudža
Hallinto:  
 – hallinnollinen keskus:  Constanța
Pinta-ala:  7 071 km²
Väkiluku (2014):  684 257
 – väestötiheys:  96,8 as./km²
Lyhenteet:  
 – rekisterikilven tunnus:  CT
 
Consiliul Județean Constanța
Constanța on piirikunta Romanian Dobrudžassa. Piirikunnan pääkaupunki on Constanța. Sen pinta-ala on 7 071 km² ja siellä on noin 684 257 asukasta (vuonna 2014).
Maantiede

Piirikunnan pinta-ala on yhteensä 7 071 km². Alue sijaitsee Mustanmeren rannalla ja sen läpi virtaa Tonava.
Constanțan piirikunta rajautuu lännessä Călăraşin ja Ialomiţan piirikuntiin, pohjoisessa Tulcean ja Brăilan piirikuntiin sekä etelässä Bulgarian Dobritšin ja Silistran alueisiin.
Kaupungit ja kunnat > Kaupungit

Constanța
Mangalia
Medgidia
Basarabi
Băneasa
Cernavodă
Eforie
Hârșova
Năvodari
Negru Vodă
Ovidiu
Techirghiol
Kaupungit ja kunnat > Kunnat

| 0 | 1 | 2 | 3 | 4 |
| --- | --- | --- | --- | --- |
|  23 August  Adamclisi  Agigea  Albești  Aliman  Amzacea  Bărăganu  Castelu  Cerchezu  Chirnogeni  Ciobanu  Ciocârlia |  Cobadin  Cogealac  Comana  Corbu  Costinești  Crucea  Cumpăna  Cuza Vodă  Deleni  Dobromir  Dumbrăveni  Fântânele |  Gârliciu  Ghindărești  Grădina  Horia  Independența  Ion Corvin  Istria  Limanu  Lipnița  Lumina  Mereni  Mihai Viteazu |  Mihail Kogălniceanu  Mircea Vodă  Nicolae Bălcescu  Oltina  Ostrov  Pantelimon  Pecineaga  Peștera  Poarta Albă  Rasova  Saligny  Saraiu |  Săcele  Seimeni  Siliștea  Târgușor  Topalu  Topraisar  Tortoman  Tuzla  Valu lui Traian  Vulturu |
Väestö

Vuoden 2011 väestönlaskennan mukaan piirikunnassa oli 630 679 asukasta ja sen väestötiheys oli 101 asukasta neliökilometrillä. Alueen kaupungistuminen on Romanian keskiarvon yläpuolella.
Piirikunnan asukkaista romanialaisia on 90 %, turkkilaisia 3,3 %, tataareja 3,1 % ja romaneja 1,33 %.
| Vuosi | Piirikunnan väestönkasvu |
| --- | --- |
1948: 311 062
1956:  369 940
1966:  465 752
1977:  608 817
1992:  748 769
1996:  747 122
2000:  746 988
2002:  715 151
2011:  630 679
Aiheesta muualla

Kuvia tai muita tiedostoja aiheesta Constanțan piirikunta Wikimedia Commonsissa
Piirikunnan viralliset internetsivut (romaniaksi)
Romanian piirikunnat
Alba
Arad
Argeș
Bacău
Bihor
Bistrița-Năsăud
Botoșani
Brașov
Brăila
Buzău
Caraș-Severin
Călărași
Cluj
Constanța
Covasna
Dâmbovița
Dolj
Galați
Giurgiu
Gorj
Harghita
Hunedoara
Ialomița
Iași
Ilfov
Maramureș
Mehedinți
Mureș
Neamț
Olt
Prahova
Satu Mare
Sălaj
Sibiu
Suceava
Teleorman
Timiș
Tulcea
Vaslui
Vâlcea
Vrancea
Dominic Chatto

| 0 | 1 | 2 |
| --- | --- | --- |

Henkilötiedot
Koko nimi: Dominic Chatto Bashir Jamilu
Syntymäaika: 12. heinäkuuta 1985
Syntymäpaikka: Kaduna, Nigeria
Pelipaikka: keskikenttä
Pituus: 181 cm
Lempinimi: Nicky
Junioriseurat
: Ac Racines
Seurat
| Vuodet | Seura | O (M) |
|  ?-2004 2004-2006 2007-2008 2009-2013 2014-2015 2016 2017-2019 | FC Sheraton   AC Racines   FC Inter Turku   BK Häcken   Bodø/Glimt   Ordabasy   Falkenberg |  ? (?)   ? (?)  47 (6)  121 (1)   44 (3)   29 (0)   28 (1) |
Maajoukkue
|  | Nigeria | 1 (0) |
 Seurajoukkueuran tilastot kattavat vain kansalliset sarjat, päivitetty 11. syyskuuta 2020.
Dominic Chatto Bashir Jamilu (s. 12. heinäkuuta 1985) on uransa lopettanut nigerialainen jalkapalloilija, joka edusti viimeksi Falkenbergiä. 181-senttinen Chatto on pelipaikaltaan keskikenttäpelaaja.
Chatto aloitti uransa kotimaansa liigassa, jossa hän pelasi FC Sheratonissa ja AS Racinesissa. Maaliskuun lopulla 2007 turkulaisen Interin kanssa vuoden mittaisen sopimuksen tehnyt Chatto oli keväällä seuran pelaajana jo muutamassa liigacupin ottelussa. Veikkausliigassa Chatto pelasi ensimmäisen ottelunsa kauden avauskierroksella 23. huhtikuuta 2007 1-0 tappio-ottelussa Hakaa vastaan. Maalitilinsä hän avasi seuraavassa ottelussa, kun hän teki kaksi maalia Vaasan Palloseuran verkkoon. Kaikkiaan Chatto pelasi 2007 23 liigaottelua, joissa hän teki puolustavalle keskikenttäpelaajalle kuusi maalia. Kaudella 2008 Chatto oli yksi Interin tärkeimmistä pelaajista mestaruuskamppailussa, ja kauden lopuksi Jalkapallon Pelaajayhdistys (JPY) valitsi hänet vuoden liigapelaajaksi. Kaudeksi 2009 Chatto siirtyi Ruotsin pääsarjaan BK Häckeniin.
Häckenistä Chatto jatkoi matkaansa Norjan pääsarjaan ja Bodø/Glimtiin. Siellä hän pelasi kahden kauden aikana 44 ottelua joissa teki 3 maalia. Sieltä hän siirtyi Kazakstanin pääsarjajoukkue Ordabasyyn, jossa hän pelasi kaikkiaan 31 ottelua maaleitta.
Kaudesta 2017 lähtien Chatto pelasi Ruotsin toiseksi korkeimmalla sarjatasolla pelaavassa Falkenbergissa, kunnes joulukuussa 2019 päätti lopettaa uransa.
Saavutukset > Joukkuesaavutukset

Veikkausliiga-mestaruus 2008
Aiheesta muualla

Chatto FC Interin sivuilla (Arkistoitu – Internet Archive)
Chatto Veikkausliigan sivuilla
Eeva Kiviharju

Lauluyhtye Seidat vuonna 1971.
Eeva Kiviharju (s. 1948 Helsinki) on suomalainen muusikko ja iskelmämusiikin säveltäjä ja sanoittaja. Uransa alussa hän tuli tunnetuksi yhdessä siskojensa Raisa ja Suvi Kiviharjun kanssa 1960-luvun lopulla perustamastaan lauluyhtyeestä Seidat. Hän oli sisaruksista ainoa, joka jatkoi musiikkiuraansa.
Kiviharjun tekemiä kappaleita on levytetty lähemmäs sata. Lauluyhtye Seitojen lisäksi niitä on esittänyt etenkin Paula Koivuniemi. Kiviharju tunnetaan myös Laura Voutilaisen kappaleesta Vuoksi sun ja Timo Turusen esittämästä lastenlaulusta Pieni ystäväin.
Eeva Kiviharju osallistui Suomen euroviisukarsintaan 1977 esittämällä oman kappaleensa Palokankaan Maikki. Euroviisukarsinnassa 1979 Kiviharjun kappaleen Hei tänne päin esitti lauluyhtye Seidat.  Paula Koivuniemi osallistui Kiviharjun kappaleella Tuultako tavoitan vuoden 1984 karsintaan. Marjorie kilpaili euroviisukarsinnoissa vuonna 1988 Kiviharjun kappaleella Tie ja vuonna 1990 kappaleella Tuuli.
Eeva Kiviharju teki esiintymiskappaleet myös ensimmäisen Tenavatähti-laulukilpailun vuonna 1990 voittaneelle Daralee Jumpsenille. Kiviharju on Jumpsenin täti.
Diadeemikeijuahven

| Diadeemikeijuahven |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Percoidei
Heimo::  Keijuahvenet Pseudochromidae
Suku::  Pseudochromis
Laji::  diadema
Kaksiosainen nimi
 Pseudochromis diadema  Lubbock & Randall, 1978 
Katso myös
   Diadeemikeijuahven Commonsissa 
Infobox OKNimi-testi OKIUCN-testi OK: 
Diadeemikeijuahven (Pseudochromis diadema) on  keijuahveniin kuuluva kala. Värikästä, aggressiivista diadeemikeijuahventa pidetään meriakvaariokalana.
Koko ja ulkonäkö

Diadeemikeijuahven kasvaa noin 6–8 cm pitkäksi. Vartalon yleisväri on keltainen, selkää pitkin kulkee heleän pinkki juova.
Alkuperä

Diadeemikeijuahven elää luonnossa Tyynellämerellä: Indonesian, Thaimaan, Malesian ja Filippiinien ympäristön koralliriutoilla.
Käyttäytyminen

Diadeemikeijuahven on aggressiivinen laji ja puolustautuu itseään isompia kaloja vastaan. Se sopii muuten riutta-akvaarioon, mutta syö sieltä katkaravut.
Ravinto

Diadeemikeijuahvenet syövät pieniä äyriäisiä.
Aiheesta muualla

Pseudochromis diadema (peilipalvelin) FishBase. Froese, R. & Pauly, D. (toim.). (englanniksi)
Diabulus in Musica

| Diabulus in Musica |
| --- | --- |

Tiedot
Toiminnassa:  2006–
Tyylilaji:  Goottimetalli, Sinfoninen metalli
Kotipaikka:  Pamplona (Navarra), Espanja
Laulukieli:  englanti
Levy-yhtiö:  Napalm Records  
Diabulus in Musica on vuonna 2006 perustettu sinfonista metallia soittava yhtye Espanjasta.
Jäsenet

Zuberoa Aznárez – laulu
Gorka Elso – kosketinsoitin, murinalaulu
Odei Ochoa - basso
David Carrica - rummut
Alexey Kolygin - kitara
Jäsenet > Entiset jäsenet

Jorge Arca – basso
Adrián M. Vallejo – kitara, huudot
Xabier Jareño – rummut
Alejandro "Alex" Sanz – basso
Julkaisut

Secrets (2009,  EP)
Secrets (2010,  Metal Blade Records)
The Wanderer (2012,  Napalm Records)
Argia (2014,  Napalm Records)
Dirge for the Archons (2016,  Napalm Records)
Euphonic Entropy (2020,  Napalm Records)
Julkaisut > Singlet

Sceneries of Hope (2012)
Inner Force (2014)
Crimson Gale (2016)
Invisible (2016)
Julkaisut > Musiikkivideot

Sceneries of Hope (2012)
Inner Force (2014)
Spoilt Vampire (2015)
Crimson Gale (2016)
Invisible (2016)
Aiheesta muualla

Yhtyeen kotisivu
Diabulus in Musica Myspacessa (englanniksi)
Docomomo

| Docomomo International |
| --- | --- |
Perustettu:  1988
Toimiala:  rakennussuojelu
Kotipaikka:  Barcelona
Puheenjohtaja:  Ana Tostões
Aiheesta muualla
Sivusto
Infobox OKNimi-testi OK: 
Docomomo (engl. International Working Party for Documentation and Conservation of Buildings, Sites and Neighbourhoods of the Modern Movement; esiintyy myös muodossa DoCoMoMo) on kansainvälinen modernin arkkitehtuurin tutkimus- ja suojelujärjestö. Se on perustettu vuonna 1988, ja vuonna 2012 siihen kuului jäseniä noin 50 eri maasta. Järjestön kotipaikka on Barcelona.
Kansainvälinen Docomomo-järjestö perustettiin erityisesti sen vuoksi, että monissa maissa oli havahduttu modernin arkkitehtuurin kohteiden joutumiseen uhanalaisiksi. Merkittäviäkin rakennuksia oli saatettu purkaa tai muuttaa jopa tunnistamattomiksi niiden alkuperäisestä suunnittelusta. Uhkien perussyinä ovat olleet toisaalta se, että modernismin kohteita ei ole vielä usein koettu riittävän vanhaksi ja arvokkaaksi arkkitehtuuriksi, ja toisaalta se, että kohteet ovat useimmiten kuitenkin jo niin vanhoja, että niihin on alkanut kohdistua voimakkaita uudistuspaineita.
Docomomo Suomessa

Suomen Docomomo-työryhmä on rekisteröity yhdistys, jonka jäseninä on korkeakouluja, museoita, kuntia ja yksityisiä henkilöitä. Se toimii suomalaisen modernismin arkkitehtuurin asiantuntijaorganisaationa, jonka keskeisin tehtävä on ylläpitää merkittävimpien suomalaisten modernismiin liittyvien arkkitehtuuri- ja ympäristökohteiden rekisteriä. Valikoituja kohteita on 90 ja työryhmä pyrkii jatkuvasti tarkentamaan ja laajentamaan valikoimaa. Työryhmä järjestää myös modernin arkkitehtuurin teemakävelyjä ja tukee alan julkaisutoimintaa. Toiminta on avointa kaikille aiheesta kiinnostuneille, mutta työryhmän jäseneksi pääsy edellyttää, että yhdistyksen hallitus hyväksyy jäsenhakemuksen, sekä luonnollisesti yhdistyksen jäsenmaksun suoritusta.
Docomomo-järjestön kahdestoista kansainvälinen konferenssi järjestettiin 7.–10. elokuuta 2012 Suomessa, Espoon kulttuurikeskuksessa. Konferenssiohjelman suunnitteluun osallistuivat muun muassa Alvar Aalto -säätiö, Helsingin kaupunki, Aalto-yliopiston arkkitehtuurin laitos, Arkkitehtuurimuseo, Museovirasto, opetus- ja kulttuuriministeriö ja ympäristöministeriö. Konferenssi liittyi myös maailman muotoilupääkaupunki -vuoden tapahtumiin.
Merkkikohteita Suomessa

Suomen Docomomo-työryhmä on valinnut maasta 90 merkittävää, modernismia edustavaa arkkitehtuuri- ja ympäristökohdetta, esimerkiksi:
Dipoli
Finlandia-talo
Kalevan kirkko
Kisakylä
Kemin kaupungintalo (listalle 2010)
Kolmen Ristin kirkko
Kouvolan kaupungintalo
Kulttuuritalo
Käärmetalo
Lakeuden Risti
Lasipalatsi
Malmin lentoasema
Nakkilan kirkko
Olympiakylä
Olympiastadion
Olympiaterminaali
Otaniemen kappeli
Oulun SOK:n entinen varasto- ja toimistorakennus
Paimion parantola
Porthania
Sallan kirkko
Soutustadion
Säynätsalon kunnantalo
Tapiola
Töölön kisahalli
Uimastadion
Velodromi
Villa Mairea
Ylösnousemuskappeli
Elli-Marja Ilkka

Elli-Marja Ilkka (16. lokakuuta 1896 Suodenniemi – 1993) oli suomalainen maatalon emäntä, pakinoitsija ja uskonnollinen kirjailija.
Ilkka kävi Hämeenlinnan kiertokoulunopettajaseminaarin 1913–1914 ja toimi opettajana Kangasalla 1914–1920. Maatilan emäntänä hän oli vuodesta 1928 lähtien. Ilkka toimi Suomen luterilaisen evankeliumiyhdistyksen julkaisujen avustajana 1925–1950 ja hän oli Pellervo-lehden pakinoitsijana 1948–1965.[lähde? ]
Teoksia

Varjosta valoon : romaani. Suomen luterilainen evankeliumiyhdistys, Vammala 1934, 2. painos 1943
Kun kahleet katkeavat : romaani. Suomen luterilainen evankeliumiyhdistys, Helsinki 1935, 2. painos 1946
Mikin ensimmäinen lähetysmatka : romaani. Suomen luterilainen evankeliumiyhdistys, Helsinki 1937, 3. painos 1942, 4. painos 1945
Jumalattomien edestä : kertomuskokoelma. Suomen evank.- yhdistys, Helsinki 1942, 2. painos 1944, 3. painos 1947
Pieni lähetyssaarnaaja ; kirj. Elli-Marja Ilkka ja Asto Väre. Suomen luterilainen evankeliumiyhdistys, Helsinki 1946
Lapsen usko : romaani. 1951, 2. painos SLEY-kirjat, Helsinki 1995
Verellä merkitty tie : romaani. Suomen luterilainen evankeliumiyhdistys, Helsinki 1955
Darren Ferguson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Darren Ferguson
Syntymäaika: 9. helmikuuta 1972 (ikä 52)
Syntymäpaikka:  Glasgow, Skotlanti
Pituus: 178 senttimetriä
Seura
Seura:  Peterborough United
Tehtävä: Päävalmentaja
Seurat
| Vuodet | Seura | O | (M) |
| 1990–1994 |  Manchester United | 27 | (0) |
| 1994–1999 |  Wolverhampton Wanderers | 127 | (4) |
| 1999 |  Sparta Rotterdam | 14 | (1) |
| 1999–2007 |  Wrexham | 310 | (51) |
| 2007–2008 |  Peterborough United | 0 | (0) |
Valmennusura
2007–2009:  Peterborough United
2010:  Preston North End
2011–2015:  Peterborough United
2015–2018:  Doncaster Rovers
2019–2022:  Peterborough United
2023–:  Peterborough United
 Seurajoukkueuran tilastot kattavat vain kansalliset sarjat.
Darren Ferguson (s. 9. helmikuuta 1972 Glasgow) on skotlantilainen entinen jalkapalloilija ja nykyinen valmentaja. Tammikuusta 2023 lähtien hän on toiminut Peterborough Unitedin päävalmentajana.
Darren Fergusonin isä on Manchester Unitedin entinen manageri Sir Alex Ferguson.
Ura

Manchester Unitedin kasvatti Ferguson pelasi seuran edustusjoukkueessa 27 ottelua vuosina 1990–1994. Vuosina 1994–1999 hän edusti Wolverhamptonia. Käytyään pelaamassa hetken aikaa lainasopimuksella Hollannissa Sparta Rotterdamissa Ferguson siirtyi Wrexhamiin, missä hän pelasi yli 300 ottelua ja teki yli 50 maalia.
Tammikuussa 2007 Ferguson siirtyi tuolloin kakkosliigassa pelanneen Peterborough Unitedin pelaajavalmentajaksi. Hän onnistui nostamaan Peterborough'n perättäisinä vuosina kakkosliigasta mestaruussarjaan. Kausi 2009–2010 alkoi Peterborough'lta kuitenkin heikosti ja marraskuussa Ferguson erosi tehtävästään joukkueen oltua sarjassa viimeisenä. Tammikuussa 2010 Ferguson palkattiin mestaruussarjan Preston North Endin uudeksi valmentajaksi. Fergusonin pesti Prestonissa päättyi joulukuun lopulla 2010 potkuihin seuran pudottua mestaruussarjan jumbosijalle. Hän palasi Peterborough'n valmentajaksi tammikuussa 2011, ja nosti seuran kauden päätteeksi takaisin mestaruussarjaan. Ferguson valmensi Peterborough'ta neljän vuoden ajan. Hän jätti tehtävänsä helmikuussa 2015.
Elokuussa 2015 Fergusonista tuli Doncaster Roversin päävalmentaja. Ferguson ei onnistunut pelastamaan Doncasteria putoamiselta Englannin Kakkosliigaan kauden 2015/16 päätteeksi, mutta hän johdatti joukkueen takaisin Englannin Ykkösliigaan heti seuraavalla kaudella. Ferguson jätti tehtävänsä kauden 2017/18 jälkeen.
Tammikuussa 2019 Ferguson palasi Peterborough Unitedin päävalmentajaksi. Hän luotsasi joukkueen nousuun Englannin Mestaruussarjaan kauden 2020/21 päätteeksi. Peterborough juutti kaudella 2021/22 Mestaruussarjan putoamiskamppailuun. Lopulta Ferguson jätti tehtävänsä helmikuussa 2022.
Tammikuussa 2023 Ferguson palasi jälleen Peterborough Unitedin peräsimeen kauden 2022/23 loppuun ulottuvalla sopimuksella.
Meriitit > Pelaajana

Englannin mestaruus: 1993
Meriitit > Valmentajana

Englannin Ykkösliiga
hopeaa: 2009, 2021
nousukarsintojen voitto: 2011
Englannin Kakkosliiga
hopeaa: 2008
Dikumyyliperoksidi

| Dikumyyliperoksidi |
| --- | --- |

Tunnisteet
IUPAC-nimi:  2-(2-fenyylipropan-2-yyliperoksi)propan-2-yylibentseeni
CAS-numero:  80-43-3
PubChem CID:  6641
SMILES:  CC(C)(C1=CC=CC=C1)OOC(C)(C)C2=CC=CC=C2
Ominaisuudet
Molekyylikaava:  C18H22O2
Moolimassa:  270,356 g/mol
Sulamispiste:  39–41 °C
Tiheys:  1,563 g/cm3
Liukoisuus veteen:  0,00043 g/l (23 °C)
Dikumyyliperoksidi (C18H22O2) on orgaanisiin peroksideihin kuuluva aromaattinen orgaaninen yhdiste. Yhdistettä voidaan käyttää esimerkiksi radikaali-initiaattorina polymeerien ja muiden yhdisteiden valmistuksessa.